Bok-debuut vir Herschel en Rynhardt | Netwerk24
Deur Stephen Nell 17 Julie 2019 15:35
Rynhardt Elstadt. Foto: Gallo Images
Jantjies was ’n uitblinker agter die Stormers se oond in vanjaar se Superreeks, terwyl Elstadt die oog getref het met sy spelpeil vir die Franse klub Toulouse. Elstadt begin as nr.6-flank.
Daar kan straks ook ’n derde debutant wees met die Bulle-stut Lizo Gqoboka wat op die plaasvervangersbank gekies is.
Daar is onder die plaasvervangers ook ’n terugkeer vir drie verlore seuns van Bok-rugby – Marcell Coetzee (losvoorspeler), Frans Steyn (veelsydige agterspeler) en Cobus Reinach (skrumskakel).
Die span word in Siya Kolisi se afwesigheid deur Eben Etzebeth aangevoer.
Die Springbok-span is: Warrick Gelant, Sbu Nkosi, Jesse Kriel, André Esterhuizen, Makazole Mapimpi, Elton Jantjies, Herschel Jantjies, Francois Louw, Pieter-Steph du Toit, Rynhardt Elstadt, Lood de Jager, Eben Etzebeth, Trevor Nyakane, Bongi Mbonambi, Tendai Mtawarira. PLAASVERVANGERS: Schalk Brits, Lizo Gqoboka, Vincent Koch, Marvin Orie, Marcell Coetzee, Cobus Reinach, Frans Steyn, Dillyn Leyds.
Meer oor: Bokke | Rugbykampioenskap | Springbokke